**Avtale om bruk av KS FIKS-Meldingsformidler**

mellom

**XXX kommune**

(heretter kalt Oppdragsgiveren)

og

**KS**

(heretter kalt Leverandøren)

# Innhold

[Innhold 2](#__RefHeading__498_1559990742)

[Avtalens formål 3](#__RefHeading__500_1559990742)

[Formål 3](#__RefHeading__502_1559990742)

[Avtalens gjenstand og avtalens dokumenter 3](#__RefHeading__504_1559990742)

[Avtalens varighet 3](#__RefHeading__506_1559990742)

[Avtalens omfang 4](#__RefHeading__508_1559990742)

[Partenes representanter og fullmaktsforhold 4](#__RefHeading__510_1559990742)

[Samarbeidsplikt og medvirkning 4](#__RefHeading__512_1559990742)

[Behandlingsansvar og taushetsplikt 4](#__RefHeading__514_1559990742)

[Sikkerhet og kontroll 4](#__RefHeading__516_1559990742)

[Leverandørens rettigheter og plikter 4](#__RefHeading__518_1559990742)

[Varsling 4](#__RefHeading__520_1559990742)

[Ansvar og ansvarsbegrensning 5](#__RefHeading__522_1559990742)

[Oppetid 5](#__RefHeading__524_1559990742)

[Informasjon 5](#__RefHeading__526_1559990742)

[Oppdragsgivers plikter 5](#__RefHeading__528_1559990742)

[Oppdragsgiverens medvirkning 5](#__RefHeading__530_1559990742)

[Opplysningsplikt 5](#__RefHeading__532_1559990742)

[Endringer 5](#__RefHeading__534_1559990742)

[Leverandørens rett til å iverksette eller utføre endring 5](#__RefHeading__536_1559990742)

[Kostnader 6](#__RefHeading__538_1559990742)

[Oppdragsgivers kostnader 6](#__RefHeading__540_1559990742)

[Mislighold/ avtalebrudd 6](#__RefHeading__542_1559990742)

[Mangel 6](#__RefHeading__544_1559990742)

[Tvister 6](#__RefHeading__546_1559990742)

# Avtalens formål

## Formål

Formålet med denne avtalen er å sikre tilgang til og bruk av KS FIKS-Meldingsformidler.

KS FIKS-Meldingsformidler.er en sentralisert løsning som formidler dokumenter mellom avsender og mottaker (innbyggere, organisasjoner eller næringsliv) via ulike kanaler. Kommuner, fylkeskommuner og andre kan benytte KS FIKS-Meldingsformidler.

Hensikten med KS FIKS-Meldingsformidler.er å foreta en rimelig, effektiv og sikker formidling av post til innbyggere, næringsliv eller andre mottakere.

Løsningen skal i første rekke hente ut gevinster gjennom

* økt digitalisering av grensesnittet ut mot innbyggere og næringsliv
* effektivisere formidling av ordinær brevpost.

## Avtalens gjenstand og avtalens dokumenter

Avtalen omfatter dette avtaledokumentet og følgende bilag:

* Bilag 1: Beskrivelse av Forsendelsesservise/SvarUt
* Bilag 2: Beskrivelse av Mottaksservice/SvarInn
* Bilag 3: Databehandleravtale
* Bilag 4: Kontaktpersoner
* Bilag 5: Kostnader
* Bilag 6: Endringer i den generelle avtaleteksten
* Bilag 7: Endringer av leveransen etter avtaleinngåelse

Avtalen med bilag kan endres eller tilpasses partenes behov ved enighet mellom partene og innenfor lovens rammer. Endringer i den generelle avtaleteksten skal føres i bilag 6. Endringer av avtalen etter avtaleinngåelsen føres i bilag 7.

## Avtalens varighet

Avtalen trer i kraft fra dato ved underskrift. Avtalen løper uten tidsbegrensning. Partene kan gjensidig si opp avtalen. Dersom partene ikke blir enige om et annet opphørstidspunkt, opphører avtalen 6 måneder etter at oppsigelsen er meddelt motpart skriftlig.

Ved signeringen av denne avtalen innestår de undertegnede parter for at de har nødvendig kompetanse til å inngå avtale, herunder at de er bemyndiget til å opptre som behandlingsansvarlig og databehandler.

Avtalen er utferdiget i to eksemplarer, hvorav partene beholder hvert sitt eksemplar.

# Avtalens omfang

## Partenes representanter og fullmaktsforhold

Partenes representanter har fullmakt til å opptre på partenes vegne i alle spørsmål som angår avtalen og som er nødvendige for å gjennomføre oppdraget uten unødvendige opphold.

## Samarbeidsplikt og medvirkning

Partene skal samarbeide lojalt under gjennomføringen av oppdraget.

Partene skal i tide gjensidig underrette hverandre om forhold som de bør forstå vil få betydning for oppdraget, og i nødvendig utstrekning sende hverandre kopier av referater, korrespondanse og annet materiale av betydning for den annens ytelse etter avtalen.

## Behandlingsansvar og taushetsplikt

Leverandørens personell har taushetsplikt i henhold til den til enhver tid gjeldende lovgivning som regulerer det tjenestetilbud som skal ytes etter avtalen og plikter å bevare taushet om de opplysninger de måtte få tilgang til under sitt arbeid for Oppdragsgiveren.

For øvrig har partene taushetsplikt i henhold til forvaltningsloven av 10. februar 1967, om opplysninger som fremkommer om den annens forretningsmessige eller personlige forhold når det foreligger en berettiget interesse i at opplysningene ikke blir spredt.

## Sikkerhet og kontroll

Før tjenesten settes i verk, skal hver av partene ha etablert tekniske og administrative adgangs- og tilgangskontrollsystemer. Hver av partene har ansvaret for å sikre at det kun er personale med tjenstlig behov for opplysningene, som har tilgang, og at opplysningene sikres slik at informasjonen ikke kommer uvedkommende i hende.

Hver av partene skal også ha etablert rutiner og/eller systemer som sikrer mot uautorisert tilgang til opplysningene, og mot manipulering av opplysninger som er innhentet eller utlevert fra den annen part. Som uautorisert tilgang regnes også tilgang fra personale innad hos hver av partene eller andre som ikke har tjenstlig behov for å se opplysningene i sitt arbeid.

Partene skal sørge for at opplysningene tilfredsstiller lovgivningens sikkerhetskrav.

Partene må til enhver tid kunne legge frem informasjon om sikkerheten knyttet til behandling av opplysningene, og skal på oppfordring godtgjøre at sikkerheten er tilfredsstillende ved å informere om eksisterende sikkerhetstiltak knyttet til behandlingen av opplysningene.

Dersom sikkerheten ikke er tilfredsstillende, skal overføringen av opplysninger utsettes til sikkerhetsmanglene er rettet.

# Leverandørens rettigheter og plikter

## Varsling

Leverandøren varsler Oppdragsgiver når feilsituasjoner oppstår i tjenestene. Dette gjelder også meldinger om generell feilretting og planlagte endringer.

## Ansvar og ansvarsbegrensning

Leverandøren er ansvarlig for å levere funksjonalitet til oppdragsgiver i henhold til beskrivelse i Bilag 1: *Beskrivelse av tjeneste og funksjonalitet*.

All dokumentasjon av tjenesten vil etter avtaleinngåelse kun bli oppdatert i selve løsningen.

## Oppetid

For KS FIKS-Meldingsformidler.gjelder en oppetidsgaranti på 99,5 % i arbeidstiden målt over en periode på 3 måneder. Dette gjelder med unntak av opphold for nødvendig vedlikehold, samt forhold som ligger utenfor KS’s kontroll, herunder forhold som kunden svarer for.

Utbedring av feil vil skje senest 4 timer fra det tidspunktet feilen er oppdaget. Planlagt vedlikehold utføres normalt utenom arbeidstid(8-16).

## Informasjon

Leverandøren er ansvarlig for å informere oppdragsgiver ved endringer eller feil som kan medføre problemer hos oppdragsgiver.

Leverandøren skal informere om nyheter om innhold og funksjonalitet til KS FIKS-Meldingsformidler gjennom et eget nettsted. Oppdragsgiver er selv ansvarlig for å motta meldinger fra dette nettstedet.

# Oppdragsgivers plikter

## Oppdragsgiverens medvirkning

Oppdragsgiveren skal medvirke til leverandørens gjennomføring av oppdraget. Medvirkningen skal skje i overensstemmelse med det som er avtalt og for øvrig slik lojal opptreden tilsier, herunder skal oppdragsgiveren bidra med eventuelt grunnlagsmateriale som er i hans besittelse, og fatte de beslutninger som er nødvendige for gjennomføringen av oppdraget.

Oppdragsgiver har selv risikoen for egen maskin- og programutrustning og eventuelle nettverksløsninger, herunder også for modulenes kompatibilitet med Oppdragsgivers systemer.

## Opplysningsplikt

Oppdragsgiveren skal opplyse leverandøren om forhold som han bør forstå er av betydning for gjennomføringen av oppdraget.

# Endringer

## Leverandørens rett til å iverksette eller utføre endring

Ved planlagte endringer av komponenter som kan påvirke partenes systemer, skal partene så tidlig som mulig varsle den andre part. Partene skal avtale hvordan endringene skal implementeres.

# Kostnader

## Oppdragsgivers kostnader

Oppdragsgiver er selv ansvarlig for endringer i egne løsninger for å benytte tjenesten definert i Bilag 1: *Beskrivelse av Forsendelsesservicen SvarUt* og Bilag 2: *Beskrivelse av Mottaksservicen SvarInn*.

Kostnader er regulert i Bilag 5: *Kostnader.*

# Mislighold/ avtalebrudd

## Mangel

Det foreligger mangel dersom Leverandørens ytelse avviker fra det som er avtalt.

Leverandøren plikter for egen regning og risiko straks å rette mangelen som påvises ved utføring av oppdraget. Leverandøren skal dekke kostnader forbundet med utbedringen, forutsatt at Oppdragsgiver har handlet på rimelig måte.

## Tvister

Partenes rettigheter og plikter etter denne avtalen bestemmes i sin helhet av norsk rett.

Dersom det oppstår tvist mellom partene om tolkningen eller rettsvirkningene av avtalen, skal tvisten først søkes løst ved forhandlinger. Fører slike forhandlinger ikke frem innen to måneder, kan hver av partene forlange tvisten avgjort med endelig virkning ved norske domstoler. Oslo byrett vedtas som sakens verneting.

Partene kan alternativt avtale at tvisten blir avgjort med endelig virkning ved voldgift i Norge.

Denne avtalen er undertegnet i to eksemplarer hvor partene beholder ett eksemplar hver.

For Leverandør

|  |  |  |  |
| --- | --- | --- | --- |
| Dato: |  | Underskrift: |  |

navn med blokkbokstaver: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

For Oppdragsgiver:

|  |  |  |  |
| --- | --- | --- | --- |
| Dato: |  | Underskrift: |  |

navn med blokkbokstaver: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_